[{"text_idx": "#000003", "text": "Mae sbeicio yn gallu digwydd mewn sawl ffordd wahanol. Gall rywun roi rhywbeth yn dy ddiod ar noson allan heb yn wybod i chi, neu gall rywun gynnig vape i chi, sy\u2019n edrych yn ddiniwed, ond sy\u2019n cynnwys cemegau niweidiol.\nGyda sbeicio trwy ddiod, mae\u2019r troseddwr yn rhoi sylwedd ychwanegol yn niod rhywun heb iddyn nhw wybod neu heb ganiata\u0302d. Mae yna ddulliau gwahanol o sbeicio ond, yn o\u0302l yr elusen Stamp Out Spiking, sbeicio dryw ddiod yw 79% o achosion sbeicio.\nEr mai\u2019r troseddau rydym yn clywed amdanynt fwyaf ydi achosion o sbeicio diod, mae sbeicio drwy vape hefyd yn gallu digwydd. Digwyddodd hyn llynedd i ferch o Ynys Wyth (Isle of Wight) pan gafodd hi gynnig vape gan ddieithryn. O fewn munudau, roedd y ferch wedi cwympo ac wedi colli ymwybyddiaeth. Diolch byth, roedd ei ffrindiau o gwmpas ac wedi no\u0302l help yn syth. Dyma\u2019r achos mwyaf adnabyddus, ond yn sicr nid dyma\u2019r unig achos o\u2019r fath."}, {"text_idx": "#000004", "text": "Mae dod i wybod eich bod chi wedi cael eich sbeicio yn anodd. Fel arfer, nid oes gan y cyffur sy\u2019n cael ei ddefnyddio i sbeicio unrhyw arogl, lliw na blas. Mae offer ar gael er mwyn profi eich diod, ond mae\u2019n bwysig hefyd adnabod y symptomau fel eich bod chi\u2019n gallu chwilio am gymorth mor sydyn a\u0302 phosibl.\nDyma restr o symptomau posib:\n- Cyfog neu taflu fyny\n- Teimlo\u2019n fwy meddw na ddylet fod."}, {"text_idx": "#000005", "text": "Mae\u2019n bwysig cofio \u2013 nid bai'r dioddefwr ydi sbeicio \u2013 bai'r troseddwr ydi o yn llwyr. Er hynny, mae\u2019n syniad da i leihau\u2019r tebygolrwydd o gael dy sbeicio gymaint a\u0302 phosib, felly dyma gamau i\u2019w cymryd ar noson allan:\n- Paid a\u0302 gadael dy ddiod ar ben ei hun\n- Cadw lygaid allan ar ddiodydd dy ffrindiau!\n- Ystyria gadw at ddiodydd mewn potel\n- Os wyt ti\u2019n meddwl bod dy ddiod wedi cael ei sbeicio, paid a\u0302\u2019i yfed\n- Ystyria ddefnyddio teclynnau, fel caeadau arbennig, sy\u2019n ceisio atal sbeicio."}, {"text_idx": "#000006", "text": "Beth ddylet ti wneud os wyt ti\u2019n meddwl dy fod wedi cael dy sbeicio?\nOs wyt ti ar noson allan, mae adnabod symptomau sbeicio yn anodd iawn gan eu bod mor debyg i sut mae pobl wrth yfed gormod o alcohol. Ond, os oes gen ti unrhyw amheuaeth dy fod wedi cael dy sbeicio, mae\u2019n holl bwysig i ti ddweud wrth berson rwyt ti\u2019n nabod ac yn trystio.\nOs wyt ti angen help ar frys, mae ffonio 999 wastad yn syniad call. Fel arall, gofynna i ffrind fynd a ti i adran achosion ysbyty ac egluro beth sydd wedi digwydd yn glir.\nMae\u2019n holl bwysig pwysleisio\u2019r gair ffrind neu rywun rwyt ti\u2019n trystio. Bydda\u2019n wyliadwrus o ddieithriaid sy\u2019n ceisio dy helpu a phaid a\u0302 gadael gyda rhywun dwyt ti ddim yn eu hadnabod.\nMae\u2019r cam nesaf yn gallu bod yn anodd \u2013 dweud wrth yr heddlu. Nid yw\u2019n brofiad braf, ond mae\u2019n bwysig gwneud y cam yma mor fuan a\u0302 phosib."}, {"text_idx": "#000007", "text": "Ti\u2019n siwr o fod yn gwybod fod siarad am dy brofiad yn gwneud byd i wahaniaeth. Yndi, mae o lot haws dweud \u2018na gwneud, ond mae\u2019n dda cael opsiynnau trafod wrth law. Clicia yma i ymweld a\u0302 thudalen Llinellau Cymorth Lysh."}]